# Peter Cosgrove

Peter Cosgrove|   |
| Biografía |
| Nacemento | (en) Peter John Cosgrove  28 de xullo de 1947  (78 anos) Sydney
 |
|  |
|  26º Gobernador Xeral de Australia  |
|  28 de marzo de 2014 – 1 de xullo de 2019 ← Quentin Bryce (pt)  – David Hurley → |
|  Chief of the Defence Force (en)  |
|  4 de xullo de 2002 – 3 de xullo de 2005  |
|  |
| Datos persoais |
| Relixión | Catolicismo  |
| Educación | Universidade de Queensland   Real Colégio Militar (pt)    |
| Actividade |
| Ocupación | militar, político, soldado  |
| Período de actividade | 1965  -  2005  |
| Carreira militar |
| Rama militar | Exército Australiano (pt)   |
| Rango militar | general (en)   |
| Participou no conflito | guerra do Vietnam  |
| Premios |
| * (12 de agosto de 2019)  Comendador da Real Orde Vitoriana
* (5 de xullo de 2018)  Gran Cruz da Orde da Liberdade
* (9 de agosto de 2016)  Grand Cross of the Order of the Liberator General San Martín (en)
* (28 de marzo de 2014)  Cabaleiro da Orde de Australia
* (5 de abril de 2002)  Gran Cruz da Orde do Infante Don Henrique
* (1 de xaneiro de 2001)  Medalla do Centenario
* (2001)  Australiano do Ano
* (5 de xuño de 2000)  compañeiro da Orde do Mérito de Nova Zelandia
* (25 de marzo de 2000)  compañeiro da Orde de Australia
* (26 de xaneiro de 1985)  Membro da Orde de Australia
* (16 de outubro de 1980)  National Medal (en)
* (12 de febreiro de 1971)  Cruz Militar
* Venerable Orde de San Xoán
* Lexionario da Lexión do Mérito
* comendador da Lexión ao Mérito
* cabaleiro da gran cruz da orde de san Gregorio
* Oficial da Lexión de Honra
 |
|

---

 |
|  |

**Peter John Cosgrove**, nado en Sydney o 28 de xullo de 1947, é un militar retirado australiano, que destacou por ser comandante da coalición das forzas de paz en Timor Leste coñecida como Forza Internacional de Timor Leste (Interfet). Foi gobernador xeral de Australia de 2014 a 2019.

## Traxectoria

### Carreira militar

Fillo dun militar, graduouse no Royal Military College de Duntroon, en 1968. Foi enviado a Malaisia como tenente no I Batallón, Real Rexemento Australiano (RAR). Pouco despois, foi a guerra de Vietnam co 9 RAR. Alí comandou un pelotón de infantaría e foi galardoado coa Cruz Militar pola súa actuación durante un asalto ás posicións inimigas.

Nos anos seguintes foi instrutor no Centro de Infantaría; foi promovido, ó mando 1 do RAR; levou a cabo a responsabilidade cos recursos humanos, e pasou períodos nos Estados Unidos, Gran Bretaña e a India. En 1990 foi director de Infantaría e Comandante do Palacio do Infantado. En 1997 completouse un círculo cando se converteu en comandante en Duntroon.

En 1999, o xeneral converteuse nunha figura nacional ó ser nomeado comandante da Interfet, responsable de supervisar a transición de Timor Leste á independencia. Cao gran despregadura de tropas australianas, e unha considerable incerteza sobre o resultado, foi un período de tensión durante o que combinou o seu papel de soldado co de diplomático.

Despois de Timor, onde gañou o respecto de colegas australianos, Timor Leste e a comunidade internacional, foi ascendido e nomeado xefe do Exército. A iso seguiu en 2002 chegou a xeneral e a Xefe das Forzas de Defensa. O seu propio fillo soldado resultou levemente ferido na guerra de Iraq en 2005.

Retirouse do exército en 2005.

### Gobernador xeral

O 28 de xaneiro de 2014, o primeiro ministro de Australia Tony Abbott anunciou que a raíña Isabel II aceptara a súa proposta para nomear a Peter Cosgrove como o seguinte gobernador xeral de Australia, sucedendo a Quentin Bryce a finais de marzo. O 25 de marzo, Abbott anunciou que a raíña tamén aprobara a reincorporación dos graos de "cabaleiro" e "dama" na Orde de Australia (que foran abolidos en 1986 por consello de Bob Hawke), e que os gobernadores xerais serían de oficio o cabaleiro ou dama principal da orde. A titular do cargo, Quentin Bryce, foi feita inmediatamente a primeira nova dama da orde. O 28 de marzo Cosgrove sucedeu Quentin e xurou como Gobernador Xeral ante o xuíz Robert French converténdose en *sir* Peter Cosgrove.

O 16 de decembro de 2018, o primeiro ministro Scott Morrison anunciou que a raíña aprobara o nomeamento do xeneral retirado David Hurley, ata ese momento gobernador de Nova Gales do Sur como o seguinte gobernador xeral de Australia, que comezaría en xullo de 2019 e que o mandato de Cosgrove sería ampliado ese tempo para asegurar unha transición adecuada despois das eleccións de Nova Gales do Sur en marzo e as eleccións federais previstas para maio de 2019. O 1 de xullo de 2019 realizouse o traspaso de poderes.

## Notas

## Véxase tamén

### Ligazóns externas

* Cosgrove bio Arquivado 16 de xuño de 2008 en Wayback Machine., Australian War Memorial *(en inglés)*
* Cosgrove bio, www.icmi.com.au *(en inglés)*
* Pictorial bio, www.diggerhistory.info *(en inglés)*